Fer in den walt sie kamen,
da sie niemant vernamen,
bei einem lindenstamen,
da sprangten sie in an.
»Her, du untreuer knechte,
weist, du hast uns geschmechte
unser schwester, von rechte
geb wir dir hie den lan.«
Laurenz fiel nider, gnad begert.
der ein in streng anlief
und durch sein leib stieß aus sein schwert
und hieb im wunden tief,
bis er den seinen geist aufgab.
zuhant machten sie im ein grab
schlechtlich mit iren henden,
wurfen drein den ellenden
und teten heimwärts wenden,
huben sich balt darvan.